b'\n_START_ARTICLE_\nZlo\xc4\x8din iz mr\xc5\xbenje\n_START_PARAGRAPH_\nZlo\xc4\x8din iz mr\xc5\xbenje je kazneno djelo po\xc4\x8dinjeno zbog rasne pripadnosti, boje ko\xc5\xbee, vjeroispovijesti, nacionalnog ili etni\xc4\x8dkog podrijetla, invaliditeta, spola, spolnog opredjeljenja ili rodnog identiteta druge osobe. _NEWLINE_\xc4\x8cl. 17. Europske konvencije o ljudskim pravima zabranjuje zlouporabu prava slobode izra\xc5\xbeavanja na na\xc4\x8din da koriste\xc4\x87i se pravima zajam\xc4\x8denim konvencijom ta ili druga ljudska prava djelatno ugro\xc5\xbeavaju ili ukidaju. \xc4\x8cl. 14. Konvencije \xc5\xa1titi od diskriminacije po bilo kojoj osnovi kao \xc5\xa1to je spol, rasa, boja ko\xc5\xbee, jezik, vjeroispovijed, politi\xc4\x8dko ili drugo mi\xc5\xa1ljenje, nacionalno ili dru\xc5\xa1tveno podrijetlo, pripadnost nacionalnoj manjini, imovina, ro\xc4\x91enje ili drugi status. Iz svega navedenog jasno proizlazi kako govor mr\xc5\xbenje ne predstavlja za\xc5\xa1ti\xc4\x87eni oblik slobode izra\xc5\xbeavanja.'